Contul oficial de Twitter al francizei „Furios şi iute” a anunţat că următorul film din serie va fi lansat în aprilie 2020 şi va fi turnat integral într-un autobuz STB, sub titlul provizoriu „Furios şi pute”.

„Povestea e una foarte palpitantă: în autobuzul 102, între Fundeni şi Morarilor, unui cetăţean fără domiciliu – jucat de Vin Diesel – îi e răsturnat PET-ul de bere de către câţiva pensionari care se bat pe un scaun liber. Furios, acesta se răzbună şi pute”, spune Jefferson Franklin, scenarist.

În noul film, Jason Statham joacă rolul unuia dintre pensionari, un fost colonel de Securitate care merge la Piaţa Miniş să cumpere gogonele, adaugă producătorii.

La Hollywood se discută deja despre posibile apariţii surpriză în „Furios şi pute”, fiind menţionate nume ca Gabriela Firea sau Ţiţi, băiatul care vinde leucoplast cu rivanol.

